EELNÕU

NARVA   LINNAVALITSUS

K O R R A L D U S



Narva                                                                                        ____2022 nr____


Õpilaste arvu suurendamine Narva Kreenholmi Gümnaasiumi klassides

1. Asjaolud ja menetluse käik
[bookmark: _Hlk113783626]Narva Kreenholmi Gümnaasiumi direktor esitas 30.08.2022 taotluse nr 2-4/803, millega taotletakse õppeasutuse klasside täitumuse ülemise piirnormi suurendamist 2022/2023. õppeaastaks. Taotlusega palub kool suurendada õpilaste arvu klassides järgmiselt: 3.C – 27 õpilaseni, 6.C – 25 õpilaseni, 7.B – 25 õpilaseni, 9.A – 25 õpilaseni. Õpilaste arvu suurendamisele klassides on Narva Kreenholmi Gümnaasiumi hoolekogu nõusoleku andnud (29.08.2022 otsus nr 6-3/8) ning kõik määratud klassiruumid vastavad Vabariigi Valitsuse 30.05.2013 määruse nr 84 „Tervisekaitsenõuded koolidele“ § 7 lõikes 3 toodud nõuetele.
2. Õiguslikud alused
1. Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle seaduses sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
1. Narva Linnavolikogu delegeeris 23.09.2010 määrusega nr 31 „Koolieelse lasteasutuse seaduse § 24² lõikes 3 lasteasutuse pidaja pädevusse ning põhikooli- ja gümnaasiumiseaduses kooli pidaja pädevusse antud ülesannete lahendamise delegeerimine Narva Linnavalitsusele“ põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.

3. Otsus
Suurendada õpilaste arvu Narva Kreenholmi Gümnaasiumis 2022/2023. õppeaastaks alljärgnevalt: 

3.1 3.C klass – 27 õpilaseni;
3.2 6.C klass – 25 õpilaseni;
3.3 7.B klass – 25 õpilaseni;
3.4 9.A klass – 25 õpilaseni.

4. Rakendussätted
1. Korraldus jõustub seadusega  sätestatud korras.
1. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
[bookmark: _GoBack]




Katri Raik                                                                                                       Üllar Kaljuste
Linnapea			                                                                         Linnasekretär

